*Vabariigi Valitsuse korralduse eelnõu*

**Nõusolek riigivara avalikul enampakkumisel tasu eest**

**kasutada andmiseks tähtajaga üle 10 aasta**

Riigivaraseaduse § 19 lõike 2 punkti 2 alusel anda Majandus- ja Kommunikatsiooniministeeriumile nõusolek Lääne-Viru maakonnas Tapa vallas Tapa linnas asuva Karja tn 6 kinnisasja (katastritunnus 79201:001:0222, pindala 135 415 m2, sihtotstarbeta maa 100%) avaliku enampakkumise korras tähtajaga 50 aastat kasutamiseks andmiseks hoonestusõiguse seadmise teel.

Enampakkumise võitjaga sõlmitakse hoonestusõiguse leping, mille alusel rajatakse kinnisasjale tootmisega seotud ehitised.

Hoonestusõiguse müügihinna alghind on 75 054 eurot ning hoonestusõiguse lõplik müügihind kujuneb enampakkumise tulemusel. Hoonestusõiguse tasu on 6500 eurot aastas, mis tõuseb iga kolme aasta möödudes 6% võrra eelmisest tasust.

Kristen Michal

Peaminister

Keit Kasemets

Riigisekretär